ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1904/97 υποβολή: Amedeo Amadeo (NI) προς την Επιτροπή (4 Iουνίου 1997)

Θέμα: Πράσινο Βιβλίο: Εκπαίδευση - Κατάρτιση - Έρευνα/Διακρατική κινητικότητα

Η ερώτηση αφορά το «Πράσινο Βιβλίο για την Εκπαίδευση - Κατάρτιση - Έρευνα: τα εμπόδια στη διακρατική κινητικότητα» (COM(96) 0462 τελικό). Λαμβάνοντας ως στόχο την επίτευξη μεγαλύτερης κοινωνικής δικαιοσύνης, ζητείται από την Επιτροπή να λάβει δίχως άλλη αναβολή κάθε απαραίτητο μέτρο ώστε να αποφευχθεί το φαινόμενο του να μην έχουν οι λιγότερο ευνοημένοι πολίτες δυνατότητα πρόσβασης στις παροχές των κονοτικών προγραμμάτων που αναφέρονται στο Πράσινο Βιβλίο. Ζητείται εξάλλου, στο πλαίσιο του πεδίου δράσεως αριθ. 7, να ληφθεί πρόνοια ώστε η κατανομή των οικονομικών ενισχύσεων που προβλέπονται στο πρόγραμμα να γίνεται λαμβάνοντας υπόψη την οικονομική κατάσταση του αποδέκτη ή του οικογενειακού πυρήνα από τον οποίο αυτός προέρχεται.

Κοινή απάντηση στις γραπτές ερωτήσεις Ε-1900/97, Ε-1901/97, Ε-1902/97, Ε-1903/97 και Ε-1904/97 της κας Cresson εξ ονόματος της Επιτροπής (22 Ιουλίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-1061/97 υποβολή: Jean-Claude Martinez (NI) προς την Επιτροπή (19 Μαρτίου 1997)

Θέμα: Αγορά γαιών στη Γαλλία από Βέλγους γεωργούς

Οι Βέλγοι γεωργοί οι οποίοι αγοράζουν γαίες στη Γαλλία δεν πληρώνουν ούτε εισφορές στο Ταμείο Γεωργικής Κοινωνικής Ασφάλισης (MSA), ούτε τέλη, ούτε κανενός είδους φόρο για τις εν λόγω γαίες.

Για τη Γαλλία, αυτοί οι Βέλγοι αγρότες θεωρούνται ότι έχουν ως έδρα εκμετάλλευσης το Βέλγιο και κατά συνέπεια πρέπει να καταβάλλουν τους φόρους και τις εισφορές τους στο Βέλγιο. Για το Βέλγιο, επειδή οι γαίες βρίσκονται στη Γαλλία υπάγονται στη γαλλική νομοθεσία. Μπροστά σ' αυτή την καταφανή ανισότητα ενώπιον των κρατικών επιβαρύνσεων και σ' αυτή τη στρέβλωση ανταγωνισμού, τί προτίθεται να πράξει η Επιτροπή για να εξαλειφθεί αυτή η αδικία;

Μια δεύτερη συνέπεια αυτής της κατάστασης είναι η εξής: οι Βέλγοι αγρότες μπορούν να προτείνουν ιδιαίτερα υψηλά ποσά εξαγοράς εξοπλισμού στους Γάλλους ιδιοκτήτες προκειμένου να αποκτήσουν τις γαίες σε πολύ χαμηλές τιμές γνωρίζοντας ότι θα επωφεληθούν περαιτέρω ιδιαίτερων συνθηκών εκμετάλλευσης από το κοινό δίκαιο.

Aπάντηση του κ. Monti εξ ονόματος της Επιτροπής (10 Ιουνίου 1997)

Η φορολογική κατάσταση των βέλγων γεωργών που εκμεταλλεύονται γαίες στη Γαλλία, διατηρώντας συγχρόνως την φορολογική τους κατοικία στο Βέλγιο ρυθμίζεται από τη σύμβαση που συνάφτηκε μεταξύ των δύο αυτών κρατών μελών στις 10 Μαρτίου 1964, όπως τροποποιήθηκε με την πρόσθετη πράξη της 15ης Φεβρουαρίου 1971. Κατ'εφαρμογή του άρθρου 3 της εν λόγω σύμβασης, τα έσοδα που προέρχονται από ακίνητα, περιλαμβανομένης της γεωργικής εκμετάλλευσης και ανεξαρτήτως του τρόπου εκμετάλλευσης, είναι φορολογητέα αποκλειστικά στο κράτος μέλος όπου βρίσκονται οι γαίες αυτές. Κατά συνέπεια, οι βέλγοι αυτοί γεωργοί υπόκεινται στο φόρο εισοδήματος στη Γαλλία, με την ιδιότητα του μη κατοίκου, για το εισόδημα το οποίο τους αποφέρουν οι γαίες που εκμεταλλεύονται στη Γαλλία. Ασφαλώς, υπόκεινται στη φορολογία στο σύνολο των λοιπών εισοδημάτων τους στο κράτος μέλος της κατοικίας τους, ήτοι στο Βέλγιο. Κάτω από τις συνθήκες αυτές η Επιτροπή θεωρεί ότι οι βέλγοι γεωργοί που εκμεταλλεύονται γαίες στη Γαλλία δεν επωφελούνται καμίας ιδιαίτερης συνθήκης εκμετάλλευσης από το κοινό δίκαιο.

Πάντως, η Επιτροπή τίθεται στη διάθεση του αξιότιμου μέλους για να εξετάσει συγκεκριμένες περιπτώσεις για τις οποίες θα πρέπει να υποβάλει διευκρινίσεις.
ΓΡΑΠΤΗ ΕΡΩΤΗΣΗ E-1385/97 υποβολή: Mark Watts (PSE) προς την Επιτροπή (22 Απριλίου 1997)

Θέμα: Πρόσβαση των ατόμων με ειδικές ανάγκες στη χρηματοδότηση TENs

Έχει προνοήσει η Επιτροπή ούτως ώστε τα άτομα με ειδικές ανάγκες να έχουν πλήρη πρόσβαση στην μελλοντική χρηματοδότηση TENs;

Απάντηση του κ. Kinnock εξ ονόματος της Επιτροπής (10 Ιουνίου 1997)

Το Ευρωπαϊκό Κοινοβούλιο και το Συμβούλιο ενέκριναν τους κοινοτικούς προσανατολισμούς για τη ανάπτυξη του διευρωπαϊκού δικτύου μεταφορών στις 23 Ιουλίου 1996 (Απόφαση αριθ. 1692/96/ΕΚ) ((ΕΕ L 228 της 9.9.1996 )). Σύμφωνα με τους εν λόγω προσανατολισμούς σκοπός του δικτύου είναι να διασφαλίσει τη σταθερή κινητικότητα προσώπων και αγαθών εντός ενός χώρου χωρίς εσωτερικά σύνορα, με τις καλύτερες δυνατές κοινωνικές συνθήκες και συνθήκες ασφαλείας, καθώς και να προσφέρει στους χρήστες υποδομή υψηλής ποιότητας με προσιτούς οικονομικούς όρους. Ο συγκεκριμένος στόχος ισχύει επίσης για τα άτομα με ειδικές ανάγκες.

Όσον αφορά τη συγχρηματοδότηση των σχεδίων μεταφορών κοινού ενδιαφέροντος του διευρωπαϊκού δικτύου, βάσει του κανονισμού (ΕΚ) αριθ. 2236/95 του Συμβουλίου περί καθορισμού των γενικών κανόνων για τη χορήγηση κοινοτικής ενίσχυσης στον τομέα των διευρωπαϊκών δικτύων ((ΕΕ L 228 της 23.9.1995 )), πρέπει να επισημανθεί ότι αυτή δεν συνδέεται με ειδικούς όρους που να επιβάλουν την πλήρη πρόσβαση για άτομα με ειδικές ανάγκες. Η απόφαση υλοποίησης σχεδίων υποδομής στις μεταφορές, συμπεριλαμβανομένης της επιλογής τεχνικών προτύπων, αποτελεί πρωτίστως ευθύνη των κρατών μελών.

Εντούτοις, η βελτίωση της πρόσβασης των ατόμων με ειδικές ανάγκες στο διευρωπαϊκό δίκτυο μεταφορών θα πρέπει να εξετασθεί κατά την αξιολόγηση των υφισταμένων διατάξεων, πριν από την αναθεώρισή τους.
ΓΡΑΠΤΗ ΕΡΩΤΗΣΗ E-1924/97 υποβολή: Anita Pollack (PSE) προς την Επιτροπή (4 Iουνίου 1997)

Θέμα: Τίγρεις στην Ινδία

Λαμβάνοντας υπόψη ότι η λαθροθηρία συνεχίζεται και ότι ο αριθμός των τίγρεων που έχουν απομείνει είναι πολύ μικρός, έχει έλθει η Επιτροπή σε επαφή με τις αρχές της Ινδίας, με στόχο την ενίσχυση των διαδικασιών επιβολής του νόμου στις προστατευόμενες περιοχές του σχεδίου για την προστασία της τίγρης;

Απάντηση του κ. Marin εξ ονόματος της Επιτροπής (18 Ιουνίου 1997)

Στην πρόσφατη ανακοίνωσή της στο Κοινοβούλιο και το Συμβούλιο για τη στενότερη εταιρική σχέση μεταξύ της Ινδίας και της Ένωσης, η Επιτροπή ανέφερε ότι θα δώσει ιδιαίτερη προτεραιότητα στην ενθάρρυνση της αειφόρου ανάπτυξης. Στο πλαίσιο αυτό, επομένως, η Επιτροπή συμμερίζεται το ενδιαφέρον του Αξιότιμου Μέλους του Κοινοβουλίου σχετικά με τις ανησυχητικές πληροφορίες για το ότι λαθροκυνηγοί σκοτώνουν μια τίγρη την ημέρα στην Ινδία.

Η Επιτροπή επικεντρώνει το διάλογό της με τις ινδικές αρχές, στην καθιέρωση ενός κατάλληλου πλαισίου για την περιβαλλοντική προστασία όλων των ειδών και όχι μόνο των τίγρεων, λόγω της στενής συνύπαρξής τους στο οικοσύστημα. Ειδικά η Επιτροπή θα επιθυμούσε να δει να κινητοποιείται ο ντόπιος πληθυσμός και να συμμετάσχει στην προστασία της φυσικής κληρονομιάς του. Χωρίς αυτήν την τοπική υποστήριξη, οι φύλακες των θηραμάτων θα είναι πάντα ανεπαρκώς εξοπλισμένοι για να αντιμετωπίσουν τους λαθροκυνηγούς. Ως εκ τούτου, η Επιτροπή άρχισε μια αποστολή για να εξετάσει τον τρόπο με τον οποίο μπορεί να υποστηρίζει ενεργά την ανάπτυξη της κοινής διαχείρισης των δασών (με τη συμμετοχή των πολιτών και των αρμόδιων αρχών). Αν και η διαφύλαξη της τίγρης δεν είναι ο άμεσος στόχος της πρωτοβουλίας αυτής, ελπίζεται ότι θα βοηθήσει στην διάσωση της τίγρης και άλλων πολλών ειδών που κινδυνεύουν. Επίσης, και συγχρόνως, θα παρέχει όλες τις άλλες υπηρεσίες και οφέλη της σωστής διαχείρισης των δασών στον πληθυσμό που κατοικεί κοντά τους.
ΓΡΑΠΤΗ ΕΡΩΤΗΣΗ E-1752/97 υποβολή: Josep Pons Grau (PSE) προς την Επιτροπή (27 Μαΐου 1997)

Θέμα: Χρηματοδοτική υποστήριξη κοινοτικών προγραμμάτων για την προστασία του περιβάλλοντος και την ανάπτυξη της υπαίθρου

Κατά την τελευταία συνεδρίασή της, η οποία διεξήχθη στις Βρυξέλλες από τις 10 έως τις 17 Μαρτίου 1997, η Συνέλευση Ίσης Εκπροσώπησης ΑΚΕ-ΕΕ εξέφρασε, με την έγκριση δύο ψηφισμάτων για τις «χώρες της Νότιας Αφρικής» και για την «κατάσταση στις χώρες της Νότιας Αφρικής», τη σαφέστατη υποστήριξή της στις νέες στρατηγικές που έχουν διαμορφώσει οι χώρες της περιοχής, για την ανάπτυξη της υπαίθρου και τη διατήρηση της άγριας χλωρίδας και πανίδας. Οι στρατηγικές αυτές βασίζονται στην αποκέντρωση των αρχών που είναι επιφορτισμένες με τη διαχείριση της χλωρίδας και της πανίδας στις δημόσιες εκτάσεις και με τη βιώσιμη χρήση των φυσικών αυτών πόρων, προς όφελος των κοινοτήτων της υπαίθρου που μοιράζονται τις εκτάσεις αυτές με την άγρια πανίδα. Ένα πρότυπο πρόγραμμα του τύπου αυτού είναι το CAMPFIRE στη Ζιμπάμπουε, που αναπτύχθηκε τα τελευταία χρόνια με μεγάλη επιτυχία, με την υποστήριξη φυσιολατρών και ειδικών στην ανάπτυξη της υπαίθρου. Λαμβάνοντας υπόψη τα ανωτέρω.

1. Έχει η Επιτροπή υπ' όψη της τα προγράμματα αυτά; Συμμερίζεται η Επιτροπή την άποψη της Συνέλευσης Ίσης Εκπροσώπησης ΑΚΕ-ΕΕ σχετικά με τον ωφέλιμο χαρακτήρα αυτών των ολοκληρωμένων προγραμμάτων;

2. Είναι η Επιτροπή διατεθειμένη να υποστηρίξει, θεσμικά και χρηματοδοτικά, τα ολοκληρωμένα αυτά προγράμματα για την ανάπτυξη της υπαίθρου και την προστασία και βιώσιμη χρήση των φυσικών πόρων; Με ποιόν τρόπο;

Απάντηση του κ. Pinheiro εξ ονόματος της Επιτροπής (16 Ιουνίου 1997)

Η Επιτροπή υποστηρίζει τη λογική της εννοίας της αποκεντρωμένης διαχείρισης, χρήσης και διατήρησης των φυσικών πόρων που αναπτύσσεται σε ορισμένες χώρες της Ανατολικής και της Νοτίου Αφρικής και εφαρμόζεται στους δασικούς πόρους, τα πάρκα και την άγρια χλωρίδα και πανίδα και τις δημόσιες εκτάσεις.

Ενίσχυση σε θέματα χρηματοδότησης και θεσμικής υποστήριξης παρέχει η Επιτροπή κυρίως στην Αιθιοπία, την Ουγκάντα, την Κένυα, την Τανζανία, το Μαλάουι, τη Ζάμπια, την Μποτσουάνα και τη Ζιμπάμπουε.

Στη Ζιμπάμπουε, η Επιτροπή πρωτοστατεί υποστηρίζοντας την εγκαινίαση του προγράμματος Campfire με χρηματοδότηση που παρέχεται στο πλαίσιο του προγράμματος αγροτικής ανάπτυξης της Kariba.
ΓΡΑΠΤΗ ΕΡΩΤΗΣΗ E-1755/97 υποβολή: Josι Valverde Lσpez (PPE) προς την Επιτροπή (27 Μαΐου 1997)

Θέμα: Υποδομές αυτόματης διανομής

Οι υποδομές αυτόματης διανομής επεκτείνονται διαρκώς περισσότερο, χωρίς όμως ο τομέας να έχει ρυθμισθεί, ώστε να διασφαλίζεται η ποιότητα των υπηρεσιών που προσφέρονται στους καταναλωτές.Οι παραβάσεις αποτελούν καθημερινό φαινόμενο, ενώ είναι πλήρης η αδυναμία των καταναλωτών να επιβάλουν το σεβασμό των δικαιωμάτων τους.

Ποιά μέτρα μελετά η Επιτροπή για την προστασία των καταναλωτών;

Απάντηση της κ. Bonino εξ ονόματος της Επιτροπής (27 Ιουνίου 1997)

Στις καταναλωτικές συμβάσεις εφαρμόζονται ορισμένες οδηγίες.

Τα κείμενα οριζόντιας φύσης που αποσκοπούν στην προστασία του καταναλωτή στο πλαίσιο των συμβάσεων που συνάπτει με επαγγελματίες, όπως οι οδηγίες σχετικά με τις καταχρηστικές ρήτρες ((Οδηγία 93/13/ΕΟΚ του Συμβουλίου της 05.04.1993 σχετικά με τις καταχρηστικές ρήτρες στις συμβάσεις που συνάπτονται με τους καταναλωτές, ΕΕ L 95, 21.4.1993. )) ή η πρόταση οδηγίας σχετικά με την πώληση και τις εγγυήσεις καταναλωτικών αγαθών ((Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με την πώληση και τις εγγυήσεις καταναλωτικών αγαθών, ΕΕ C 307, 16.10.1996. )), εφαρμόζονται στις συμβάσεις αγοράς που συνάπτονται μέσω συστήματος αυτόματης διανομής. Αντιθέτως, η Επιτροπή επέλεξε να αποκλείσει από την οδηγία σχετικά με τις συμβάσεις από απόσταση ((Οδηγία 97/7/ΕΚ της 20.05.1997 σχετικά με την προστασία των καταναλωτών όσον αφορά τις συμβάσεις από απόσταση, ΕΕ L 144, 4.6.1997. )) τις αγορές μέσω συστημάτων αυτόματης διανομής ή σε αυτοματοποιημένους εμπορικούς χώρους. Όσον αφορά την ένδειξη των τιμών, η εξαίρεση της υποχρέωσης ένδειξης της τιμής ανά μονάδα μέτρησης προκύπτει από τροπολογία του Ευρωπαϊκού Κοινοβουλίου που περιέλαβε η Επιτροπή στην τροποποιημένη πρότασή της για οδηγία σχετικά με την ένδειξη των τιμών ((Γνώμη της Επιτροπής σχετικά με την τροποποίηση της πρότασης της Επιτροπής, έγγρ. COM(97) 136 τελικό, 4.4.1997. )).

Τα προβλήματα που εξακολουθούν να υπάρχουν είναι είτε τεχνικής φύσης, και δεν δικαιολογούν κοινοτική παρέμβαση, είτε αφορούν την ασφάλεια των προϊόντων ή την ευθύνη για ελαττωματικά προϊόντα και καλύπτονται συνεπώς από τις δύο ευρωπαϊκές οδηγίες που αφορούν αυτό το θέμα ((Οδηγία 92/59/ΕΟΚ του Συμβουλίου της 29.06.1992 σχετικά με τη γενική ασφάλεια των προϊόντων, ΕΕ L 228, 11.8.1992 7 οδηγία 85/374/ΕΟΚ του Συμβουλίου της 25.07.1985 σχετικά με την προσέγγιση τωγν νομοθετικών, κανονιστικών και διοικητικών διατάξεων των κρατών μελών όσον αφορά την ευθύνη λόγω ελαττωματικών προϊόντων, ΕΕ L 210, 7.8.1985. )).
ΓΡΑΠΤΗ ΕΡΩΤΗΣΗ E-0530/97 υποβολή: Ana Miranda de Lage (PSE) προς το Συμβούλιο (19 Φεβρουαρίου 1997)

Θέμα: Βοήθεια της ισπανικής κυβερνήσεως προς την Τυνησία

Ισπανικό περιοδικό δημοσίευσε στις 26 Ιανουαρίου 1997 είδηση σύμφωνα με την οποία η ισπανική κυβέρνηση δεν θα διακόψει την παροχή βοήθειας στην Τυνησία εξ αιτίας της στάσεως της εν λόγω χώρας όσον αφορά τα ανθρώπινα δικαιώματα.

Λαμβάνοντας υπόψη τα άρθρα Β,ΣΤ,Ι,Ι.Ι της Συνθήκης για την Ε.Ε. και τα άρθρα 130Υ,228 και 238 της Συνθήκης της Ε.Κ. καθώς και τις προσπάθειες που καταβάλλουν το Συμβούλιο, η Επιτροπή και το Κοινοβούλιογια να συμπεριλαμβάνεται συστηματικώς η ρήτρα δημοκρατίας στις συμφωνίες που συνάπτονται με τρίτες χώρες - μη εξαιρουμένων των συμφωνιών Ευρώπης-Μεσογείου (τις οποίες έχει προσυπογράψει και η Τυνησία)-πώς είναι δυνατόν η κυβέρνηση κράτους μέλους της Ε.Ε. να αδιαφορεί για τον σεβασμό των ανθρωπίνων δικαιωμάτων προς όφελος του εθνικού συμφέροντος και να μην εξαρτά την οικονομική συνεργασία της με μία χώρα από τον σεβασμό των ανθρωπίνων δικαιωμάτων στην χώρα αυτή;

Απάντηση (14 Ιουλίου 1997)

Στα πλαίσια των σχέσεών της με τρίτες χώρες, η Ενωση, πράγματι αποδίδει ιδιαίτερη σημασία στο σεβασμό των ανθρωπίνων δικαιωμάτων και των δημοκρατικών αρχών.

Η Τθνησία είναι η τρίτη χώρα που υπέγραψε Ευρω-μεσογειακή Συμφωνία Σύνδεσης. Το άρθρο 2 της Συμφωνίας, αποκαλούμενο «η ρήτρα ανθρωπίνων δικαιωμάτων» προβλέπει ότι οι σχέσεις διατάξεις της συμφωνιάς βασίζονται στο σεβασμό των ανθρωπίνων δικαιωμάτων και των δημοκρατικών αρχών.

Η εν λόγω «ρήτρα ανθρωπίνων δικαιωμάτων», η οποία περιλαμβάνεται συστηματικά σε συμφωνίες με τρίτες χώρες, καθιερώνει κάποια σχέση εξάρτησης μεταξύ της επίδοσης της υπογράφουσας χώρας στον τομέα των ανθρωπίνων δικαιωμάτων και της προθυμίας της ΕΕ να εντείνει τη συνεργασία της με τον προκείμενο εταίρο.

Το Συμβούλιο υπογραμίζει ότι όλα τα κράτη μέλη τηρούν τις υποχρεώσεις που ανέλαβαν στα πλαίσια της Συνθήης ή που προκύπτουν από τις διεθνείς συμφωνίες που έχει συνάψει η Ευρωπαϊκή Κοινότητα.
ΓΡΑΠΤΗ ΕΡΩΤΗΣΗ E-1609/97 υποβολή: Josι Valverde Lσpez (PPE) προς την Επιτροπή (7 Μαΐου 1997)

Θέμα: Υποχρεωτική ένδειξη της συγκεκριμένης ονομασίας των φυτικών ελαίων και λοιπών που περιέχονται στα συστατικά των επεξεργασμένων τροφίμων

Η γενική αναφορά «φυτικά έλαια», χωρίς άλλες διευκρινίσεις στα συστατικά των επεξεργασμένων τροφίμων συνιστά απάτη με επίσημη κάλυψη και επιβάλλεται να επανορθωθεί επειγόντως στην κοινοτική νομοθεσία για τον έλεγχο των τροφίμων. Η τιμή των φυτικών ελαίων μπορεί να ποικίλλει από ένα έως πέντε. Επιπλέον, η χημική σύνθεση και η δομή των ελαίων αυτών είναι τέτοια που τους προσδίδει διαφορετικές ιδιότητες και μπορεί να τα καταστήσει ακόμη και επικίνδυνα για την υγεία. Η παράλειψη των λεπτομερειών αυτών στην ετικέττα του προϊόντος μπορεί να θεωρηθεί ότι αποτελεί σοβαρό κίνδυνος για την υγεία.

Προτίθεται η Επιτροπή να αναπτύξει κάποια σχετική πρωτοβουλία για την αντιμετώπιση του συγκεκριμένου θέματος;

Απάντηση του κ. Bangemann εξ ονόματος της Επιτροπής (6 Ιουνίου 1997)

Η ένδειξη «φυτικό έλαιο» στον κατάλογο των συστατικών τροφίμου που περιέχει τον εν λόγω τύπο συστατικού είναι σύμφωνη με την ισχύουσα κοινοτική νομοθεσία. Πράγματι, η οδηγία 79/112/ΕΟΚ περί της επισημάνσεως των τροφίμων ((ΕΕ L 33 της 8.2.1979. )) ορίζει στο άρθρο 6 παράγραφος 5 σημείο β) ότι τα συστατικά που ανήκουν σε μία από τις κατηγορίες που απαριθμούνται στο παράρτημα ΙΙ μπορούν να προσδιοριστούν στον κατάλογο των συστατικών μόνο με το όνομα της εν λόγω κατηγορίας. Στο παράρτημα Ι αναφέρεται ότι τα εξευγενισμένα έλαια, εκτός του ελαιολάδου, μπορούν να προσδιορίζονται με τον όρο «έλαιο», συμπληρούμενου, είτε από το επίθετο «φυτικό», είτε με την ένδειξη της ειδικής φυτικής προελεύσεως. Ο ίδιος κανόνας εφαρμόζεται και για τα εξευγενισμένα λίπη.

Σε διεθνές επίπεδο, μία ανάλογη διάταξη περιλάμβανεται στο πρότυπο «επισήμανση» του Κώδικα Τροφίμων (Codex alimentarius).

Μέχρι στιγμής η Επιτροπή δεν κατέστη ενήμερη των οικονομικής ή υγειονομικής φύσεως δυσκολιών που θα μπορούσαν να προκύψουν από την εφαρμογή του εν λόγω κανόνα, ο οποίος έχει θεσπιστεί από εικοσαετίας περίπου.

Όσον αφορά τις διαφορές τιμών, ο κατασκευαστής έχει πάντοτε την δυνατότητα, σύμφωνα με τα προβλεπόμενα στην οδηγία, να προβάλει τα χρησιμοποιούμενα συστατικά, υπογραμμίζοντας την φυτική προέλευση του ελαίου που περιέχεται στα τρόφιμα. Όσο για τις επιβλαβείς επιπτώσεις στην υγεία, το Αξιότιμο Μέλος του Κοιβουλίου παρακαλείται να αποσαφηνίσει περαιτέρω την ερώτησή του στο σημείο αυτό, δεδομένου ότι η Επιτροπή δεν γνωρίζει για την ύπαρξη τέτοιων επιπτώσεων.
ΓΡΑΠΤΗ ΕΡΩΤΗΣΗ P-1327/97 υποβολή: Honor Funk (PPE) προς την Επιτροπή (10 Απριλίου 1997)

Θέμα: Κοινοτικές πιστώσεις για διαρθρωτικές βελτιώσεις σε μειονεκτικές περιοχές

Σύμφωνα με το άρθρο που δημοσιεύθηκε στην εφημερίδα «La Republica» στα τέλη Φεβρουαρίου του 1997 η ιταλική γραφειοκρατία εμποδίζει τη χρησιμοποίηση κοινοτικών πιστώσεων. Στο εν λόγω άρθρο γινόταν μάλιστα αναφορά σε ποσό 60.000 δισ. ιταλικών λιρών, δηλ. 60 δισ. γερμανικών μάρκων, το οποίο ευρίσκεται κατατεθειμένο σε τράπεζες στη Ρώμη.

Γνωρίζει η Επιτροπή την κατάσταση αυτή;

Δεν είναι υποχρεωμένη η Επιτροπή να ζητεί την επιστροφή των πιστώσεων μετά τη λήξη της προθεσμίας;

Εκκρεμεί σχετική διαδικασία στην Επιτροπή; Εαν ναι, θα υπάρξουν συνέπειες για τη διάθεση πιστώσεων στο μέλλον;

Απάντηση της κ. Wulf-Mathies εξ ονόματος της Επιτροπής (21 Μαΐου 1997)

Η Επιτροπή είναι ενήμερη των καθυστερήσεων στην υλοποίηση των προγραμμάτων των Διαρθρωτικών Ταμείων στην Ιταλία. Για το λόγο αυτό, ήδη το 1995, συνήψε συμφωνία με την κεντρική και τις περιφερειακές αρχές της Ιταλίας σχετικά με δέσμη μέτρων για τη βελτίωση της διαχείρισης των προγραμμάτων των Διαρθρωτικών Ταμείων. Η Επιτροπή παρακολουθεί από κοντά την υλοποίηση της συμφωνίας αυτής.

Πιστώσεις των Διαρθρωτικών Ταμείων που δεν έχουν απορροφηθεί μέχρι το πέρας των προθεσμιών για την υλοποίηση των προγραμμάτων πρέπει να επιστραφούν από τα κράτη μέλη.

Η λήξη των προγραμμάτων αποτελεί ένα διαρκές ζήτημα καθώς εξαρτάται από τις σχετικές προθεσμίες. Η Επιτροπή προβαίνει στις κατάλληλες ενέργειες σχετικά με την επιστροφή ή τελική αποπληρωμή μετά από εξέταση της τελικής έκθεσης που αφορά την υλοποίηση του κάθε προγράμματος. Δεν υπάρχει άμεση σύνδεση μεταξύ των αποτελεσμάτων της τρέχουσας περιόδου και την κατανομή πόρων σε νέα προγράμματα.
ΓΡΑΠΤΗ ΕΡΩΤΗΣΗ E-1284/97 υποβολή: Hiltrud Breyer (V) προς το Συμβούλιο (10 Απριλίου 1997)

Θέμα: Περιεκτικότητα των υδάτων των κολυμβητηρίων σε χλώριο

1. Πώς κρίνει το Συμβούλιο τους κινδύνους για την υγεία λόγω των τιμών του τριαλογονομεθανίου (ΤHM) στα κολυμβητήρια;

2. Πότε σκοπεύει το Συμβούλιο να καθιερώσει κοινές οριακές τιμές σε επίπεδο ΕΕ για την περιεκτικότητα των υδάτων των κολυμβητηρίων σε χλώριο;

3. Τι μέτρα σκοπεύει να λάβει το Συμβούλιο για την αντιμετώπιση του κινδύνου για την υγεία του προσωπικού των κολυμβητηρίων λόγω της ρύπανσης της επιφανείας των υδάτων των κολυμβητηρίων με χλωροφόρμιο;

4. Πώς κρίνει το Συμβούλιο την χρήση μυκητοκτόνων μούχλας με βάση το χλώριο για την απομάκρυνση της μούχλας από τους τοίχους;

Απάντηση (14 Ιουλίου 19979

Το Συμβούλιο έχει επίγνωση του κινδύνου που μπορεί να σημαίνει για την ανθρώπινη υγεία η περιεκτικότητα των υδάτων των κολυβμητιρίων σε τριαλογομεθάνιο (ΤΗΜ) και χλώριο, καθώς και η χρησιμοποίηση προϊόντωνμε βάση το χλώριο για την παρεμπόδιση σχηματισμού μούχλας στους τοίχους των κολυμβηριρίων.

Εντούτοις, το Συμβούλιο δεν έχει, επί του παρόντος, υπόψη του πρωτοβουλία της Επιτροπής όσον αφορά την καθιέρωση κοινοτικών οριακών τιμών για τις ουσίες αυτές, για τους σκοπούς στους οποίους αναφέρεται ο Αξιότιμος κ. Βουλευτής.

Πάντως, το Συμβούλιο εφιστά την προσοχή στο γεγονός ότι

- αφενός, οι ουσίες που χρησιμοποιούνται για την παρασκευή προϊόντων απολύμανσης θα πρέπει στο μέλλον, μετά την έκδοση της οδηγίας για τη διάθεση στην αγορά βιοκτόνων προϊόντων ((Κοινή θέση του Συμβουλίου της 20.12.1996.ΕΕ C 69 της 5.3.1997, σελ. 13.)), να περιληφθούν σε θετικό παράρτημα της οδηγίας, αφού πρώτα εκτιμηθούν οι κίνδυνοι τους οποίους ενδέχεται να συνεπάγονται, ιδίως για την ανθρώπινη υγεία και

- αφετέρου, η πρόταση τροποποίησης της οδηγίας σχετικά με την ποιότητα του νερού που προορίζεται για ανθρώπινη κατανάλωση ((ΕΕ C 131 της 30.5.1995, σελ. 5.)), περιέχει ως νέες παραμέτρους ιδίως το βρωμοδιχλωρομεθάνιο και το χλωροφόρμιο λόγω της καρκινογόνου επιδράσεώς τους και καθορίζει δεσμευτικές παραμετρικές τιμές για τις ουσίες αυτές.
ΓΡΑΠΤΗ ΕΡΩΤΗΣΗ E-1402/97 υποβολή: Concepciσ Ferrer (PPE) προς το Συμβούλιο (22 Απριλίου 1997)

Θέμα: Υπογραφή συμφωνίας συνδέσεως με τη Λιθουανία

Στις 12 Ιουνίου 1995 υπογράφηκε ευρωπαϊκή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Λιθουαναίς, αφετέρου. Στις 13 Νοεμβρίου 1995 εστάλησαν ακριβή αντίγραφα στα κοινοβούλια των κρατών μελών της Ευρωπαϊκής Ένωσης.

Μετά παράλευση δεκαπέντε μηνών από την αποστολή του ακριβούς αντιγράφου της εν λόγω συμφωνίας, εξακολουθούν να υπάρχουν κοινοβούλια που δεν έχουν κυρώσει τη συμφωνία σύνδεσης.

Δεδομένης της σημασίας που η εν λόγω συμφωνία έχει για τη Λιθουανία, δεν πιστεύει το Συμβούλιο ότι θα πρέπει να αναλάβει κάποια πρωτοβουλία ώστε να πιέσει τα Κοινοβούλια των κρατών μελών να προχωρήσουν ταχέως σε επικύρωση της εν λόγω συμφωνίας;

Απάντηση (14 Ιουλλίου 1997)

Η Ευρωπαϊκή Συμφωνία σύνδεσης με τη Λιθουανία, όπως και οι αντίστοιχες με την Εσθονία και τη Λεττονία, υπεγράφη στις 12 Ιουνίου 1995. Εκτοτε άρχισαν οι διαδικασίες επικύρωσης σε εθνικό επίπεδο. Μέχρι στιγμής και βάσει των κοινοποιήσεων που διαβιβαίστηκαν στη Γραμματεία του Συμβουλίου η οποία είναι θεματοφύλακας της συμφωνίας, οι διαδικασίες έχουν ολοκληρωθεί σε δέκα κράτη μέλη.

Όπως γνωρίζει πολύ καλά ο αξιότιμος κ. βουλευτής, κάθε Κοινοβούλιο εφαρμόζει τις δικές του διαδικασίες και πρακτικές. Ο ρθθμός των εργαδιών μπορεί να ποικίλει σημαντικά από το ένα Κοινοβούλιο στο άλλο.

Πέραν τούτου, το Συμβούλιο καταβάλει κάθε δυνατή προσπάθεια προκειμένου να επιστήσει την προσοχή των αρχών των κρατών μελών στην ανάγκη επιτάχυνσης των διαδικασιών επικύρωσης των διαφόρων συμφωνιών που δεν έχουν ακόμη ολοκληρωθεί και, μεταξύ αυτών και των αυρωπαϊκών συμφωνιών με τις χώρες της Βαλτικής.
ΓΡΑΠΤΗ ΕΡΩΤΗΣΗ E-1870/97 υποβολή: Gerardo Fernαndez-Albor (PPE) προς την Επιτροπή (30 Μαΐου 1997)

Θέμα: Συμβολή της Ευρωπαϊκής Ένωσης στην ανάπτυξη της επαρχίας As Pontes της Γαλικίας

Η τοπική κυβέρνηση της ισπανικής περιφέρειας της Γαλικίας υπέγραψε συμφωνία συνεργασίας με μία από τις μεγαλύτερες επιχειρήσεις ηλεκτρισμού της χώρας, καθώς και με τις εργατικές ομοσπονδίες, για την οικονομική ανάπτυξη της επαρχίας As Pontes της Γαλικίας.

Το σχέδιο επανεκβιομηχάνισης θα ισχύει μέχρι το έτος 2001. Η τοπική κυβέρνηση θα επενδύσει 300 εκατομμύρια και η επιχείριση ηλεκτρισμού 900 εκατομμύρια.

Θα μπορούσε η Επιτροπή να αναφέρει σε ποιό βαθμό μπορεί να συμμετάσχει η Ευρωπαϊκή Ένωση στο προαναφερθέν σχέδιο, ποιά μπορεί να είναι η συμβολή της στην υλοποίησή του και στο πλαίσιο ποιού κοινοτικόυ προγράμματος ή δράσης θα μπορούσε να εξετασθεί η συμμετοχή της στην ανάπτυξη της επαρχίας As Pontes της Γαλικίας;

Απάντηση της κας Wulf-Mathies εξ ονόματος της Επιτροπής (26 Ιουνίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.